Mgr. Mária Trošková (* 26. apríl 1987, Púchov) je bývalá slovenská modelka a podnikateľka, hlavná štátna radkyňa, ktorá pôsobila v Kancelárii predsedu vlády Slovenskej republiky Roberta Fica. Z funkcie odstúpila 28. februára 2018, po medializovaní jej prepojenia s talianskym podnikateľom Antoninom Vadalom, členom zločineckej skupiny ’Ndrangheta z Kalábrie v Taliansku, ktorý bol podozrivý v prípade dvojnásobnej úkladnej vraždy Jána Kuciaka a Martiny Kušnírovej.